### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 21. februar 2024 har vedtaget Magistratens foranstående indstilling af 20. februar 2024.

Enhedslisten de Rød-Grønnes byrådsgrupper kunne ikke tiltræde indstillingen.

Erling Poulsen tog forbehold.

###

.

### Resume

Byrådet godkendte 15. december 2021 ”Helhedsplan for [adresse], afd. 6 fase 1”. Helhedsplanen udmønter dele af aftalen mellem [adresse] og Østjysk Bolig fra aftalen om Bispehaven (2019), herunder nedrivning af seks udpegede blokke, genhusning af beboere, infrastruktur i [adresse], boligorganisationens del af nye mødesteder samt en delvis renovering af de tilbageblivende 13 blokke og udearealer.

Afdelingen har fået forhåndstilsagn fra Landsbyggefon-den om støtte på ca. 278 mio. kr. i henhold til almenboliglovens § 91 til delvis finansiering af helhedsplanen. Som følge af den nuværende belåning af afdelingen forudsætter Landsbyggefondens støtte en kommunal garantistillelse på det fulde lånebeløb. Gennemførelse af helhedsplanen forudsætter desuden optagelse af ustøttede lån på ca. 147 mio. kr., hvortil der ligeledes kræves kommunal garantistillelse på det fulde lånebeløb.

### Beslutningspunkter

Det indstilles:

At 1) byrådet vedtager at yde kommunal garanti på 100 % af de støttede lån på ca. 278 mio. kr. Landsbyggefonden regaranterer 50 % af garantien.

At 2) byrådet vedtager at yde kommunal garanti på 100 % af det ustøttede lån på ca. 147 mio. kr.

At 3) byrådet giver Teknik og Miljø bemyndigelse til at regulere den endelige anskaffelsessum og medfølgende garantier på op til 30 % som følge af fx indekseringer og mindre projekttilpasninger.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-02-2024

Claus Mikkelsen:

Fremsendes til [adresse] med bemærkning, at Magistraten i mødet den 20. februar 2024 anbefaler, at byrådet tiltræder Magistratsafdelingen for Teknik og Miljøs indstilling af 30 januar 2024.

Erling Poulsen tog forbehold.